﻿ POLITICI SOCIALE CAPITALUL SOCIAL CA PREMISĂ 1 DURABILE A DEZVOLTĂRII BOGDAN VOICU rticolul abordează problematica relaţiilor sociale ca manifestări ale capitalului social. Intenţionez să identific grupurile care pot să fie în situaţii de risc date fiind stocurile reduse de capital A social tip bridging pe care le deţin. Utilizând datele sondajului Diagnoza Calităţii Vieţii 2006, iau în considerare trei indicatori: frecvenţa contactelor cu prietenii, calitatea relaţiilor cu familia şi vecinii şi încrederea generalizată. Studiul fiecăruia dintre aceşti indicatori contribuie la schiţarea portretului celor care prezintă nivele reduse de sociabilitate şi care pot fi expuşi, aşa cum argumentez în articol, la marginalizare şi excluziune socială. Cuvinte cheie: capital social, dezvoltare, România, Diagnoza Calităţii Vieţii. Obiectiv şi proces al dezvoltării sociale (Noica, Voicu, 2001), dezvoltarea durabilă implică o abordare relativ nouă, la scară istorică, a progresului tehnic şi social, având în centrul său echitatea intergeneraţională (Atkinson, 1996). Principiul suprem al dezvoltării durabile impune constrângeri creşterii, interzicând orice activitate care ar putea face ca generaţiile viitoare să aibă mai puţine şanse de a se exprima şi dezvolta, în comparaţie cu cele prezente. Avându-şi originea în cadrul mişcărilor ecologiste, discuţia despre dezvoltare durabilă s-a concentrat iniţial asupra conservării mediului. Ulterior însă, aplicativitatea conceptului s-a extins treptat, devenind un principiu general pentru fiecare sistem social. Economia, ecologia şi sociologia contribuie la fundamentarea domeniului (Serageldin, 1996). Contribuţia subsistemului social, deşi substanţială, este cel mai dificil de intuit, definit şi explicat, în contextul în care societatea umană străbate în prezent un proces de schimbare culturală, incluzând, în partea sa centrală, chiar modificarea viziunii asupra dezvoltării. Schimbarea, declanşată deja de câteva decade, implică trecerea către ceea ce unii autori denumesc modernitatea reflexivă (Beck), alţii modernitate târzie (Giddens), alţii societatea postmodernă (Lyotard, Inglehart). Aceasta presupune o preocupare ridicată pentru calitatea vieţii, dincolo de satisfacerea nevoilor de bază, pentru autoexprimare şi autorealizare. Între manifestările interesante în contextul acestui Adresa de contact a autorului: Bogdan Voicu, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România; e-mail: bogdan@iccv.ro. 1 Articolul de faţă a fost susţinut parţial de granturile CNCSIS AT-102/2006 şi ID-56/2007. CALITATEA VIEŢII, XIX, nr. 1–2, 2008, p. 85–105 86 BOGDAN VOICU 2 raport, regăsim tendinţa de creştere a autonomiei indivizilor şi a responsabilităţilor acestora, atât faţă de propria persoană cât şi faţă de societate sau la locul de muncă. Se adaugă atitudinea critică faţă de adevărurile universale, creşterea importanţei şi duratei educaţiei şcolare, a rolului prietenilor şi socializării în afara familiei. Impactul asupra dezvoltării (durabile) este imediat: analiza reflexivă a modurilor curente de a face (reflectată, de exemplu, în preocupările pentru ocrotirea mediului); importanţa construirii unui mediu social al toleranţei, în care indivizii actuali şi generaţiile viitoare să se poate autoexprima şi să poată crea dezvoltare de nivel înalt; interesul ridicat acordat cunoaşteri raţionale, complete a proceselor sociale şi tehnologice. Toate acestea contribuie la crearea unei baze sociale a creării de cunoaştere şi a dezvoltării umane. Pe de altă parte, autonomia indivizilor, dominanţa deja de lungă durată a familiei nucleare, cu un număr redus de copii, toleranţa, mutarea accentului pe diversitate şi, implicit, pe supremaţia deciziei la nivel local, sporesc importanţa capitalului social în mixul dezvoltării. Capitalul social, la rându-i, este un concept care a cunoscut afirmarea relativ recent, în urma lucrărilor celor trei importanţi „părinţi fondatori” (Bourdieu, Coleman, Putnam) şi sub impulsul echipei interdisciplinare de studiu de la Banca Mondială. La nivel individual, el presupune, în esenţă, relaţionarea cu alţi indivizi, şi astfel, accesul la resursele controlate de aceştia, schimbul de informaţii, asigurarea nevoii de apartenenţă, integrarea în reţele sociale ce iau locul familiei extinse şi grupului de rudenie. Grupul de rudenie este, la rândul său, în evidentă descreştere numerică sub impactul scăderii fertilităţii. Relaţiilor li se adaugă încrederea generalizată şi cea în grupuri de oameni diferite, fenomene cu care stocul de relaţii se află într-o firească relaţie de interdependenţă, originată în norma reciprocităţii. Este greu să intri în relaţie cu alţi indivizi atâta vreme cât îţi lipseşte încrederea în aceştia. Capitalul social facilitează în mod direct dezvoltarea economică, prin contribuţia sa la facilitarea comunicării, la accesul indivizilor, grupurilor şi societăţilor la resursele controlate de ceilalţi. Circulaţia informaţiei prin reţelele sociale contribuie la dezvoltarea umană. Coeziunea societăţii este consolidată prin reţele bogate de capital social tip bridging (care asigură legătura între grupuri). Acelaşi capital social de tip bridging ajută la creşterea toleranţei, la evitarea conflictelor sociale. Încrederea, spre exemplu, acţionează ca o asigurare dată de cunoaşterea socială în faţa riscurilor date de interacţiunea cu medii sociale necunoscute. Ea acţionează ca o garanţie, reducând incertitudinea axiologică şi permiţând indivizilor să se concentreze pe autoexprimare şi autorealizare. În fine, o bogată literatură (vezi B. Voicu, 2005, pentru o trecere în revistă) argumentează asupra importanţei capitalului social tip bridging în asigurarea eficienţei instituţiilor organizării sociale. Toate acestea reprezintă elemente ale unui cadru social care asigură o calitate ridicată a vieţii, şi se constituie într-o premisă şi un obiectiv a dezvoltării durabile. 3 CAPITALUL SOCIAL CA PREMISĂ A DEZVOLTĂRII DURABILE 87 Relaţiile sociale se află în centrul analizei din acest articol. Interesul meu se îndreaptă către indicatori legaţi de sociabilitatea românilor: frecvenţa relaţiilor cu prietenii, calitatea relaţiilor cu vecinii şi cu familia, încrederea generalizată. Mai întâi caut să precizez, folosind date comparative, situaţia generală a societăţii româneşti. Apoi discut fiecare indicator în parte prin relaţiile în care se află cu indicatori sociodemografici, astfel încât să pot identifica grupurile vulnerabile din punctul de vedere al unei sociabilităţi reduse, ca premisă a marginalizării şi excluziunii sociale. CAPITALUL SOCIAL: ROMÂNIA ÎN CONTEXT EUROPEAN Un prim pas în încercarea de a urmări patternurile de formare a sociabilităţii este studierea frecvenţei relaţiilor cu prietenii. O astfel de abordare ar fi părut cu siguranţă cel puţin bizară în urmă cu 100, 150 de ani. În zorii modernităţii, familia, grupul de rudenie era încă dominant în societate. Prietenii reprezentau doar un accesoriu. Se aflau „în afara cercului încrederii”. Astăzi, reducerea aşa-numitului 2 . cerc al încrederii doar la rude devine din ce în ce mai mult o bizarerie Prietenii sunt astăzi parte a modului de definire culturală a indivizilor, a vieţii de zi cu zi. Rolul lor este în continuă creştere a importanţei, în special pentru cohortele mai noi de vârstă (Pahl, 2003; Giddens, 1992). Acestea tind să dezvolte un mod de viaţă uşor modificat în raport cu cel al generaţiilor mai vechi, incluzând o mai mare atenţie acordată timpului liber şi pe fondul reducerii duratei petrecute la locul de muncă, dar şi în strânsă legătură cu interesul crescut către autoexprimare şi hedonism. Aşteptările teoretice converg, prin urmare, către o propensiune mai ridicată spre întâlnirea prietenilor în societăţile în care orientările de valoare postmaterialiste deţin o pondere mai ridicată, economia este mai eficientă, oamenii sunt mai educaţi, iar organizarea politică democratică funcţionează mai bine. Să notăm că toate aceste caracteristici fac parte din acelaşi mix al dezvoltării, intercondiţionându-se (Inglehart, 1997). În ansamblul Europei, patternul respectiv este uşor de regăsit (figura 1). Nordicii tind să aibă o frecvenţă a întâlnirii prietenilor neaşteptat de ridicată, în raport cu stereotipul scandinavului ca om rece. Vesticii sunt, la rându-le, mai sociabili în afara familiei decât esticii. Un interesant model cultural poate fi încă întâlnit în sud, unde frecvenţa declarată a întâlnirilor tinde să fie la fel de mare, şi chiar mai ridicată decât în centru şi în est. Turcii, italienii, spaniolii şi portughezii se numără printre europenii care îşi întâlnesc cel mai des prietenii. Norma socială este cea a sociabilităţii ridicate, mai ales în raport cu fostele societăţi comuniste, semnificativ mai închise în ce priveşte întâlnirea grupurilor de prieteni. Croaţia şi 2 Bagatelizată, spre exemplu, într-un film american relativ recent: Meet the Fokkers. 88 BOGDAN VOICU 4 Slovenia tind, în mare măsură, spre modelul sudic, ca şi, mai moderat însă, Bulgaria. Românii sunt cei mai „neprietenoşi” europeni, considerând exclusiv frecvenţa declarată a întâlnirilor cu prietenii, fără a diferi însă semnificativ de Rusia, Lituania, Ungaria şi Polonia. Doar unul din trei români (34%) declară că îşi întâlneşte prietenii măcar o dată pe săptămână, faţă de 46% dintre cehi, 49% dintre germani, 58% dintre francezi, 62% dintre italieni, 66–67% dintre suedezi, spanioli şi olandezi, 70% dintre turci, sau 72% dintre englezi. Figura 1 Ponderea celor care declară că se întâlnesc săptămânal cu prietenii sub 40% (6) 40-50% (7) 50-60% (7) 60-70% (8) peste 70% (4) Sursa: EVS’99. Pentru ţările colorate în alb şi cu frontiera punctată nu am dispus de date. 5 CAPITALUL SOCIAL CA PREMISĂ A DEZVOLTĂRII DURABILE 89 Să notăm şi faptul că, în Sud şi în Est, europenii declară, în marea lor majoritate, că familia este foarte importantă. Lucrul nu este deloc surprinzător, este firesc ca în societatea umană actuală, în care familia reprezintă fundamentul siguranţei sociale, al socializării, al satisfacerii nevoilor primare de apartenenţă şi iubire, ea să fie considerată importantă. Şi în Vest şi în Nord, majoritatea locuitorilor declară familia drept a fi foarte importantă, este drept însă că într-o măsură uşor mai redusă decât în Sud şi în Est. Pe de altă parte, este important să observăm diferenţa dintre procentul celor care consideră familia drept foarte importantă şi procentul celor care consideră prietenii foarte importanţi. Această diferenţă (descrisă în Tabelul A din Anexă) dă măsura importanţei relative a prietenilor. Ei contează aproape la fel de mult ca familia în ţările scandinave, în Olanda, în Marea Britanie. La polul opus, se află ţările din Est şi din Sud, unde familia este mult mai importantă decât prietenii. Polonia, Malta, România şi Cehia sunt societăţile în care prietenii, practic, nu contează în raport cu familia. Aceleaşi polarităţi sunt regăsite şi pe alte dimensiuni ale capitalului social. Particularizând la cazul României, se observă că românii sunt între europenii cei mai neîncrezători în semeni lor, care participă rar în asociaţii de orice tip sau la acţiuni de protest de masă. Ultimii doi indicatori dau o măsură a capacităţii de organizare a societăţii civice, bazată, la rândul său, pe capacitatea indivizilor de a interacţiona. Practic, modelul cultural românesc al interacţiunii cu semenii acordă o importanţă redusă, în comparaţie cu restul ţărilor europene, cooperării în afara familiei şi a grupului de rudenie. Pe termen mediu şi lung, în condiţiile descreşterii substanţiale a ratei fertilităţii şi a creşterii migraţiei externe, cu impact asupra disoluţiei grupurilor extinse de rudenie, este probabil ca rolul grupului de prieteni să crească. Cei care se vor afla în situaţia de a nu avea sau de a nu interacţiona cu prietenii vor fi expuşi unor riscuri sociale mai ridicate. Dacă întreaga societate îşi va păstra această caracteristică, atunci există riscul fragmentării ei în grupuri cu înalt potenţial de conflictualitate (vezi Narayan, 1999, pentru exemple în acest sens). INDICATORI AI SOCIABILITĂŢII ÎN DIAGNOZA CALITĂŢII VIEŢII 2006 Dacă privim la eşantionul celor 1 150 de subiecţi ai Diagnozei Calităţii Vieţii 2006, concluzia imediată este cea a unei lumi apropiate, foarte calde şi a unor nevoi de apartenenţă bine satisfăcute: doar 4% se plâng de relaţiile cu vecinii, considerându-le proaste sau foarte proaste, în timp ce 20% le apreciază drept foarte bune, iar două treimi ca fiind „bune”. Acelaşi lucru se petrece cu relaţiile din familie: aproximativ 4 din 5 respondenţi declară că acestea sunt foarte bune sau bune, în timp ce numai 4 din 100 le percep a fi proaste sau foarte proaste. 90 BOGDAN VOICU 6 Tabelul nr. 1 Indicatori ai sociabilităţii conform respondenţilor din eşantionul Diagnozei Calităţii Vieţii 2006 Ponderea celor care declară că participă „des” la întâlniri, petreceri cu rude, prieteni 24% Ponderea celor care declară că relaţiile cu vecinii sunt bune sau foarte bune 73% Ponderea celor care declară că se poate avea încredere în cei mai mulţi dintre oameni 36% Ponderea celor mulţumiţi sau foarte mulţumiţi de relaţiile dintre oameni în societate 30% Ponderea celor care declară că relaţiile din familia de apartenenţă sunt bune sau foarte bune 82% În schimb, majoritatea celor intervievaţi îşi întâlnesc prietenii rar sau deloc. Doar o treime e cât de cât mulţumită de relaţiile dintre oameni în societate (o altă treime se declară mulţumită sau foarte mulţumită, iar o a treia treime îşi menţine neutralitatea în această privinţă). La fel se întâmplă cu încrederea generalizată: unul din trei dintre cei din eşantion are încredere în oameni, iar restul declară că „în cei mai mulţi [oameni] nu poţi avea încredere”. Cifrele tind să confirme cultura non-sociabilităţii în afara grupului de apartenenţă imediată şi a neîncrederii, pe care am regăsit-o la ansamblul României, în comparaţie cu restul societăţilor europene. Capitalul social tip bonding cunoaşte niveluri relativ ridicate, însă forma productivă a capitalului social, cel de tip bridging, se menţine la cote scăzute. RELAŢIILE: CINE SUNT CEI MAI SOCIABILI ROMÂNI? Inspectarea datelor Diagnozei Calităţii Vieţii 2006 relevă câteva concluzii interesante în ce priveşte frecvenţa întâlnirii prietenilor (vezi Anexa – Tabelul B). În primul rând, nu există diferenţe semnificative între sexe. Femeile şi bărbaţii evaluează similar frecvenţa întâlnirii prietenilor. Să notăm faptul că Diagnoza Calităţii Vieţii nu permite aprecierea frecvenţei efective cu care românii îşi întâlnesc prietenii. În schimb, avem posibilitatea de a observa modul în care subiecţii evaluează frecvenţă relaţiilor lor sociale. Aceasta implică posibilitatea de a compara diferenţele între grupuri sociale în ce priveşte modul de raportare a acestora la tipul de sociabilitate pe care îl practică. Din acest punct de vedere, femeile şi bărbaţii se aseamănă. Există însă diferenţe importante între grupurile de vârstă. Pe măsură ce vârsta scade, subiecţii apreciază în semnificativ mai mare măsură că se întâlnesc „des” cu prietenii. Relaţia, ilustrată în Tabelul nr. 2, este cea aşteptată conform raţiunilor teoretice expuse în debutul acestui capitol. În plus, cei necăsătoriţi declară semnificativ mai des că participă la situaţi de socializare decât cei căsătoriţi, în timp ce văduvii se autoreprezintă a fi mai degrabă izolaţi (răspund cu „nu” la întrebarea privind întâlnirile şi petrecerile). 7 CAPITALUL SOCIAL CA PREMISĂ A DEZVOLTĂRII DURABILE 91 Tabelul nr. 2 Evaluarea frecvenţei situaţiilor de socializare informală în funcţie de vârstă DESFĂŞURAŢI URMĂTOARELE ACTIVITĂŢI? Total % Întâlniri, petreceri cu prieteni, rude Nu % Rar % Des % Vârsta (ani împliniţi) 18–29 10 33 100 57 30–39 14 100 57 29 40–49 25 17 100 58 50–59 31 15 100 55 60–69 45 11 100 44 70+ 38 3 100 59 Total 28 48 24 100 Sursa: Diagnoza Calităţii Vieţii 2006. Celulele accentuate grafic marchează asocieri semnificative la p<0,05 (am folosit în acest sens valorile reziduale ajustate standardizate). Coeficienţii de asociere =-0,333 şi γ=-0,591) sunt semnificativi la nivelul p<0,0005, denotând o relaţie de asociere negativă (τ b puternică: pe măsură ce creşte vârsta, scade ponderea celor care declară că se întâlnesc des cu prietenii şi creşte ponderea celor care declară că nu se întâlnesc deloc sau se întâlnesc rar cu prietenii. Diferenţe există şi în funcţie de dimensiunea gospodăriei de provenienţă. Gospodăriile care au patru membri declară în semnificativ mai mare măsură că îşi întâlnesc „des” prietenii. La polul opus se plasează gospodăriile numeroase (şase şi peste şase membri) şi cele formate dintr-o singură persoană. Toate acestea includ mai mulţi bătrâni, dar şi persoane cu o educaţie mai scăzută. Figura 2 Evaluarea frecvenţei situaţiilor de socializare informală, în funcţie de dimensiunea gospodăriei Rar: 47% Nu: 37% Des: 16% 6+ Rar: 51% Nu: 20% Des: 29% 5 Rar: 52% Nu: 19% Des: 30% 4 Nu: 20% Rar: 54% Des: 26% 3 Nu: 34% Rar: 43%Des: 22% 2 Număr membri în gospodărie Nu: 53% Rar: 37% Des: 10% 1 Întâlniri, petreceri cu prieteni, rude Sursa: Diagnoza Calităţii Vieţii 2006. 92 BOGDAN VOICU 8 Educaţia joacă, de altfel, un rol extrem de important. Cei mai educaţi apreciază în mai mare măsură decât cei mai puţin educaţi că au „dese” prilejuri de socializare. Motivele rezidă în diferenţele culturale, reflectate în stilul de viaţă, modul de utilizare a timpului liber, dimensiunea familiei etc., descrise în debutul acestui capitol. Figura 3 Evaluarea frecvenţei situaţiilor de socializare informală, în funcţie de dimensiunea gospodăriei 40% DESFĂŞURAŢI URMĂTOARELE ACTIVITĂŢI? 35% Întâlniri, petreceri cu prieteni, rude 35% ponderea celor care au răspuns „DES” 33% 32% 30% 25% 23% 20% 18% 15% 10% 9%9% 5% 0% Fără şcoală ŞcoalăŞcoalăŞcoalăLiceu ScoalăStudii generalăgenerală (7-8profesionalăpostlicealăsuperioare neterminatăclase) Sursa: Diagnoza Calităţii Vieţii, 2006. Răspunsurile posibile erau „des”, „rar” şi „nu”. Pe etnii, românii apreciază semnificativ mai mult decât restul populaţiei că participă „rar” la prilejuri de socializare, iar ţiganii declară semnificativ mai frecvent decât maghiarii şi românii că nu îşi întâlnesc deloc prietenii. Timpul îi face pe cei care lucrează pe cont propriu să declare semnificativ mai frecvent decât ceilalţi că nu participă la situaţii de socializare. Acelaşi motiv, dar şi cultura puternic tradiţională şi vârsta în general mai înaintată, face ca cei care lucrează în sectorul agricol să se arate mai puţin sociabili. Interesant însă este că cei care au mai multe locuri de muncă declară că iau parte la situaţii de socializare mai des decât restul populaţiei. Aceasta vine, probabil, dintr-un mix de dezvoltare ce include educaţia mai ridicată, accesul la resurse materiale mai consistente, locuirea în mediul urban, cu precădere în oraşe mari (unde, paradoxal, prietenii sau rudele sunt mai greu de întâlnit, datorită distanţelor existente!). 9 CAPITALUL SOCIAL CA PREMISĂ A DEZVOLTĂRII DURABILE 93 De altfel, resursele materiale reprezintă un alt element de discriminare în ce priveşte frecvenţa declarată a participării la întâlniri, petreceri cu rudele, prietenii. Cei care au o avere acumulată mai substanţială, ca şi locuinţe mai bune, tind să declare că se implică des în activităţile de socializare amintite. Tabelul nr. 3 Profiluri ale grupurilor sociale, determinate de răspunsurile la întrebarea privind frecvenţa participării la situaţii de socializare DESFĂŞURAŢI URMĂTOARELE ACTIVITĂŢI? Întâlniri, petreceri cu prieteni, rude Nu Rar Des Bătrân Adult Tânăr Ţigan Român Gospodării mari (peste 6 membri) Gospodării de 4 membri Persoane care locuiesc singure Maxim gimnaziu Şcoală profesională Liceu sau facultate Văduv Căsătorit Necăsătorit Pe cont propriu Salariat Practică activităţi ocazionale în Nu are al doilea loc de muncă afara locului de muncă principal Agricultură Transporturi Industrie, construcţii, sănătate Rural Urban Muntenia Moldova Bucureşti Comună mediu dezvoltată Comună săracă Oraş de peste 200 mii de locuitori Puţine bunuri acumulate Avuţie medie Multe bunuri acumulate Locuinţă fără utilităţi Locuinţă bine utilată Se defineşte ca aparţinând Se defineşte ca aparţinând clasei clasei de sus ţărăneşti Profilul celor săraci în relaţii este profilul general al grupului vulnerabil: mai bătrâni, proveniţi din gospodării numeroase, sărace, cu puţină educaţie, locuind în mediul rural, de regulă în sate periferice, în comune mai degrabă sărace, practicând agricultura, pe cont propriu, provenind din grupul etnic al ţiganilor. Această concluzie nu este una nouă, fiind în concordanţă cu o întreagă literatură în acest sens, dezvoltată atât în România, cât şi, mai ales, la nivel mondial. Cei mai bogaţi în capital social sunt cei care deţin şi alte capitaluri într-o relativă abundenţă, dacă referenţialul este societatea de apartenenţă. Horton Smith (1994), referindu-se la cei care practică voluntariatul, spunea că aceştia au un „status dominant”. Concluzia poate fi extinsă la toţi cei bogaţi în capital social, în comparaţie cu restul societăţii: statusul lor dominant le permite să se dezvolte în continuare. 94 BOGDAN VOICU 10 ÎNCREDEREA GENERALIZATĂ: UN PROFIL SIMILAR Datele unor cercetări comparative (EVS/WVS, ESS, Eurobarometrele) au arătat constant de-a lungul ultimilor 10–15 ani că romii prezintă un nivel relativ redus de încredere generalizată. Conform rezultatelor Diagnozei Calităţii Vieţii 2006, aproximativ o treime dintre români declară că pot avea încredere în cei mai mulţi dintre oameni, restul spunând că, în cei mai mulţi oameni, nu pot avea încredere. În linii mari, profilul celor care au încredere în oameni se apropie de cel al celor care întreţin relaţii sociale (Tabelul C – Anexă). Încrederea în oameni este un atribut mai frecvent printre cei mai bine educaţi, locuind în oraşe, cu ceva mai multă avere, percepându-se ca aparţinând clasei de mijloc. Educaţia scăzută, etnia ţigănească, o parte a mediului rural (comunele mediu şi puternic dezvoltate) se plasează la polul opus. Tabelul nr. 4 Încredere generalizată în mediul rural, în funcţie de tipul de sat (ponderea celor care declară că pot avea încredere în cei mai mulţi dintre oameni, în funcţie de tipul de sat) Poziţia satului în comună Centru de comună % Sat periferic % săracă 60 34 Gradul de dezvoltare a comunei medie 30 21 dezvoltată 26 26 * Cifrele reprezintă ponderea celor care declară că poţi avea încredere în cei mai mulţi dintre oameni în funcţie de tipul de sat. Comunele sunt clasificate drept dezvoltate, medii sau sărace, relativ la media indicelui de dezvoltare pentru comunele din România. Exemple de citire: 60% dintre locuitorii satelor centru de comună săracă declară că au încredere în cei mai mulţi dintre oameni (restul, până la 100% declară că in cei mai mulţi oameni nu poţi avea încredere). 26% dintre locuitorii satelor periferice din comunele dezvoltate au încredere în oameni. Etc. Este interesant de observat că în cazul satelor celor mai sărace, ca şi a indivizilor mai săraci, există niveluri de încredere în oameni mai ridicate, apropiate de cele ale celor cu status dominant. Explicaţia rezidă în caracterul încrederii generalizate. Pe de o parte, aceasta este expresia cunoaşterii raţionale, a înţelegerii modului în care oamenii acţionează, ceea ce îi face predictibili, cu alte cuvinte, de încredere. De aici încrederea mai ridicată manifestă la cei care au „status dominant” (concretizat şi într-o mai bună cunoaştere a mecanismelor de 3 funcţionare a lumii). În cazul celor din satele cele mai sărace, mai izolate , funcţionează o explicaţie diferită. Cunoaşterea lor este una limitată la lumea 3 În eşantionul de la Diagnoza Calităţii Vieţii 2006, distanţele medii de la centrul de comună până la oraş sunt următoarele: centru comună săracă – 41,2 km; sat periferic în comună săracă – 23,4 km; centru comună mediu dezvoltată – 29,1 km; sat periferic în comună medie – 37,5 km; centru comuna dezvoltată – 27,0 km; sat periferic în comună dezvoltată – 19,9 km. 11 CAPITALUL SOCIAL CA PREMISĂ A DEZVOLTĂRII DURABILE 95 imediat înconjurătoare, pe care o controlează pe deplin, însă este săracă în resurse, fiind în general compusă din oameni similari lor. De aici o încredere mai ridicată, premisă însă a implementării mai facile a unor programe de dezvoltare socială durabilă. O CULTURĂ A SOCIABILITĂŢII RIDICATE? Între stereotipurile identitare româneşti, un loc important îl ocupă definirea românilor drept prietenoşi şi ospitalieri. Am arătat mai sus că frecvenţa întâlnirii prietenilor este mai degrabă scăzută. A fi prietenos şi a nu te întâlni des cu prieteni ar putea decurge din o evaluare negativă a tipului de relaţii din societate. Cu alte cuvinte, o atitudine de nemulţumire faţă de calitatea relaţiilor sociale în general ar putea conduce la respingerea acestora, în ciuda unei propensiuni latente către sociabilitate. O astfel de ipoteză s-ar reflecta în asocieri puternice între satisfacţia faţă de relaţiile dintre oameni şi frecvenţa întâlnirii prietenilor (Tabelul nr. 5): cei nesatisfăcuţi de modul în care se structurează relaţiile sociale ar trebui să îşi întâlnească semnificativ mai rar prietenii. Tabelul nr. 5 Relaţia dintre evaluarea subiectivă a frecvenţei situaţiilor de sociabilitate şi reprezentarea asupra calităţii relaţiilor din societate Cât de mulţumit sunteţi de relaţiile dintre oameni în societate % Total Foarte Nici nemulţumit, Foarte NemulţumitMulţumit nemulţumit nici mulţumit mulţumit Nu 6 29 38 25 2 100 Întâlniri, petreceri cu Rar 4 27 37 31 1 100 prieteni, rude Des 6 27 35 32 0 100 Total 5 28 37 30 1 100 Să notăm mai întâi că nu se înregistrează o atitudine generalizată de insatisfacţie faţă de relaţiile dintre oameni. În ansamblul societăţii, acestea sunt percepute relativ echilibrat: o treime se declară a fi mulţumiţi sau foarte mulţumiţi, o altă treime adoptă o poziţie neutră, iar ultima treime sunt nemulţumiţi. Frecvenţa percepută a participării la situaţii de socializare nu se asociază deloc cu modul în care sunt percepute relaţiile în societate. Într-o societate cu o înaltă cultură a socializării, ar fi fost de aşteptat ca cei care sunt rareori sau deloc prezenţi în situaţii de socializare să fie mai mulţumiţi de tipul de relaţii în societate. Acesta nu este însă cazul României. Astfel, indiferent de frecvenţa percepută a întâlnirilor şi petrecerilor cu rudele şi prietenii, indivizii evaluează similar calitatea relaţiilor din societate (Tabelul nr. 5). 96 BOGDAN VOICU 12 DISCUŢIE ŞI IMPLICAŢII România este o ţară săracă în relaţionarea în afara grupului de apartenenţă imediată, de regulă familia extinsă sau grupul de rudenie, propriu, sau al partenerului de viaţă. Cultural vorbind, acesta este patternul dominant, ceea ce înseamnă că absenţa situaţiilor de socializare informală nu descreşte în momentul de faţă calitatea vieţii românului mediu. El nu simte nevoia unei relaţionării mai frecvente cu ceilalţi, ceea ce face ca starea de fapt curentă să îl satisfacă. Pe de altă parte, societatea românească este încă puternic dependentă de ocuparea în agricultură, care merge către aproximativ o treime din populaţia ocupată. Patternurile agricole tradiţionale la noi, ca de altfel în întreaga zonă de la răsărit de Elba, nu presupuneau cooperarea comunităţii, aşa cum se întâmpla în vestul Europei (Rösener, 2003). De aici o obişnuinţă redusă pentru cooperare. Asociată frecvenţei reduse a relaţionării cu ceilalţi, ca şi încrederii generalizate scăzute, aceasta (cooperarea redusă, n.r.) poate acţiona ca piedică în calea dezvoltări comunitare, împiedicând acţiunea colectivă şi punând în pericol viabilitatea proiectelor implementate. De exemplu, să presupunem o comunitate protejată de revărsarea apelor râului din apropiere de către un dig, proaspăt înălţat. Întreţinerea lucrării depinde de comunitatea locală, indiferent cine este cel însărcinat cu lucrările de mentenanţă. Este vorba de a evita păşunatul pe dig, folosirea sa ca drum pentru tractoare, plantarea de vegetaţie, alta decât iarba, excavarea de pietriş din albia râului (astfel malurile se surpă şi apa începe să sape în dig) etc. În absenţa unei reţele dense de relaţii sociale, a unei încrederi generalizate care să îi facă pe săteni să fie siguri că nici ceilalţi nu vor încălca regulile, obţinând avantaje relative, respectarea condiţiile de asigurare a viabilităţii digului sunt puse în primejdie. Acelaşi lucru se poate întâmpla în orice alt proiect, în care părţi ale comunităţii ar putea beneficia de avantaje suplimentare dacă ar folosi rezultatul proiectului în interes propriu, dar în defavoarea interesului comun, încălcând regulile existente. Este adevărat că a utiliza coerciţia poate fi una dintre metodele de a genera viabilitate, însă aceasta funcţionează doar pe termen scurt, rezultatele pe termen lung fiind imprevizibile, de regulă negative. Coerciţia generează, în general, reacţii adverse, de neînsuşire a regulilor, şi de încălcare a lor cu primul prilej. Eşecul generalizat al totalitarismului din toate timpurile, şi al comunismului în particular, reprezintă o exemplificare extremă în acest sens. Dezvoltarea devine cu adevărat durabilă atunci când indivizii şi-o asumă, asumându-şi deopotrivă dreptul de a utiliza beneficiile, dar şi obligaţia de a întreţine şi a menţine în viaţă elementele dezvoltării. Pentru aceasta, în multe cazuri, este nevoie ca să acţioneze ca şi comunitate, nu ca indivizi disparaţi. Pe de altă parte, societatea românească este în plin proces de transformare. Familia devine din ce în ce mai mică, din punct de vedere numeric, iar migraţia internă şi externă creşte distanţele şi pune bariere în calea rolului acesteia de reţea 13 CAPITALUL SOCIAL CA PREMISĂ A DEZVOLTĂRII DURABILE 97 de siguranţă în caz de nevoie. Integrarea în reţele sociale în afara grupului de rudenie începe să devină şi la noi o necesitate. Deţinători ai unor statusuri dominante sunt cei care reuşesc în mai mare măsură să îşi satisfacă această nevoie, totodată acumulând şi mai multe resurse care le permit dezvoltarea individuală. La polul opus, grupurile tradiţional vulnerabile îşi sporesc vulnerabilitatea prin stocuri reduse de capital social relaţional. În schimb, încrederea relativ ridicată în oameni manifestată de comunităţile sărace creează premisele dezvoltării sustenabile în astfel de comunităţi. Anexa Tabelul A Niveluri ale indicatorilor agregaţi ai capitalului social în Europa (EVS/WVS 1999–2002) Relaţii tip bridging Participare Încredere Asociaţii Participare Încrederea Încrederea în voluntare Întâlnit Importan ţa la acţiuni generalizată instituţii prieteni prietenilor Membru de protest Nr. % % % % în cel puţin % mediu una % Albania 31 34 53 1,11 27 23 0,03 Armenia . 51 . . 36 24 -0,44 Austria 57 49 46 0,79 58 31 0,01 Belarus 53 40 8 0,09 22 38 -0,36 Belgium 50 55 56 1,13 71 29 -0,13 Bosnia- 71 71 22 0,29 24 16 -0,25 Herzegovina Bulgaria 58 48 11 0,18 17 25 -0,51 Croatia 69 54 24 0,34 35 18 -0,21 Czech 47 36 44 0,69 61 23 -0,34 Republic Denmark 60 63 58 0,98 65 64 0,30 Estonia 42 44 22 0,30 25 22 -0,17 Finland 60 63 51 0,86 50 57 0,21 France 59 56 31 0,42 72 21 -0,12 Georgia . 76 . . 25 18 -0,15 Germany 49 61 39 0,56 53 33 0,02 W. Germany 50 61 41 0,58 51 31 0,03 E. Germany 44 57 30 0,39 67 46 0,01 Great Britain 74 65 25 0,36 79 29 -0,15 Greece 75 51 49 0,91 65 20 -0,84 Hungary 37 40 13 0,18 15 21 -0,25 Iceland 62 51 63 1,15 58 39 0,35 98 BOGDAN VOICU 14 (continuare Tabel A) Ireland 72 67 44 0,73 61 35 0,39 Italy 62 41 32 0,52 61 32 -0,06 Latvia 39 39 13 0,16 34 17 -0,21 Lithuania 37 42 8 0,11 27 23 -0,20 Luxembourg 63 54 53 1,08 56 25 0,34 Macedonia 55 51 34 0,71 32 13 -0,65 Malta 43 35 20 0,27 42 20 0,12 Moldova 35 44 26 0,49 24 14 -0,07 Montenegro 56 49 30 0,45 29 33 -0,52 Netherlands 67 68 87 2,24 65 59 0,20 Northern 68 71 31 0,50 60 38 -0,13 Ireland Norway* . 66 65 1,21 69 65 0,36 Poland 36 33 13 0,19 26 18 -0,01 Portugal 64 42 16 0,20 27 10 0,27 Romania 36 34 8 0,12 18 10 -0,30 Russia 37 42 8 0,10 28 23 -0,56 Serbia 65 62 17 0,21 35 18 -0,58 Slovakia 45 42 42 0,57 59 15 -0,11 Slovenia 58 54 31 0,52 34 21 -0,08 Spain 65 52 21 0,32 35 35 -0,09 Sweden 66 75 70 1,43 89 64 0,24 Switzerland . 68 . . 64 41 -0,16 Turkey 65 76 3 0,05 16 16 0,07 Ukraine 43 49 10 0,14 24 26 -0,24 Note: Întâlnit prieteni = % celor ce petrec săptămânal timp cu prietenii; importanţa prietenilor = % celor care dau prietenilor o importanţă cel puţin egală cu cea a familiei; membru în cel puţin o asociaţie = % celor ce participă în cel puţin o asociaţie voluntară (s-a investigat în mod specific participarea în fiecare din cele 10 tipuri de asociaţii voluntare identificate de ONU); nr. mediu de asociaţii voluntare = numărul mediu de tipuri de asociaţii voluntare la care participă respondenţii din ţara respectivă; Participare la acţiuni de protest = % celor care declară că au participat cel puţin o dată la semnarea unei petiţii, sau la demonstraţii legale, sau la acţiuni de boicot; încrederea generalizată = % celor care declară că „cei mai mulţi dintre oameni sunt de încredere” (alegerea alternativă era „trebuie să fii prudent în relaţiile cu oamenii”); încrederea în instituţii = scor factor din încrederea în ONU, presă, poliţie, sindicate, sistemul social (toate măsurate pe scale de 4 puncte) – valorile mai ridicate indică niveluri mai ridicate ale încrederii. Celulele goale indică absenţa datelor pentru dimensiunea respectivă în ţara respectivă. Pentru Norvegia, am folosit datele de la WVS 1990. 15 CAPITALUL SOCIAL CA PREMISĂ A DEZVOLTĂRII DURABILE 99 Tabelul B Evaluarea frecvenţei situaţiilor de socializare informală, în funcţie de grupul social Desfăşuraţi următoarele activităţi? Întâlniri, petreceri cu prieteni, rude Nu Rar Des NS/NR Total Sexul subiectului Masculin 27%48%25%0% 100% Feminin 28%49%23%0% 100% Vârsta (ani împliniţi) 18–29 10%33%57%1% 100% 30–39 14%57%29%0% 100% 40–49 25%58%17%0% 100% 50–59 30%54%15%0% 100% 60–69 44%45%11%0% 100% 70–79 57%39%3%1% 100% membri în 1 53%37%10%0% 100%Număr gospodărie 2 34%43%22%0% 100% 3 20%53%26%1% 100% 4 19%51%29%1% 100% 5 20%51%29%0% 100% 6 sau mai mulţi 37%47%16%0% 100% Naţionalitatea Român 26%50%24%0% 100% Maghiar 27%40%33%0% 100% Ţigan 56%31%14%0% 100% Pregătirea şcolară Fără şcoală 70%22%9%0% 100% Şcoală generală neterminată 54%36%9%1% 100% Şcoală generală (7–8 clase) 38%44%18%0% 100% Şcoală profesională 21%56%23%0% 100% Liceu 12%56%32%0% 100% Scoală postliceală 25%42%33%0% 100% Studii superioare 11%53%35%1% 100% Starea civilă Necăsătorit (nu a fost căsătorit 15%31%54%1% 100% niciodată) Căsătorit 26%54%20%0% 100% Divorţat 29%50%21%0% 100% Văduv 56%40%5%0% 100% Statutul profesional Salariat 12%57%30%0% 100% Pe cont propriu 41%45%13%0% 100% Patron* 13%44%44%0% 100% de activitate Agricultură 42%45%12%0% 100%Domeniul Industrie, construcţii 16%53%30%0% 100% Transporturi, telecomunicaţii 15%70%15%0% 100% Comerţ, turism 9%47%42%1% 100% Învăţământ, cultura, cercetare, 13%65%23%0% 100% proiectare Sănătate 8%40%52%0% 100% Altele 10%71%19%0% 100% 100 BOGDAN VOICU 16 Desfăşuraţi următoarele activităţi? Întâlniri, petreceri cu prieteni, rude Nu Rar Des NS/NR Total a vă spori veniturile, Nu 30%47%22%0% 100%Pentru faceţi ceva suplimentar? Am al doilea loc de muncă (serviciu salariat sau activităţi 22%56%21%1% 100% pe cont propriu permanente) Activităţi ocazionale 23%43%34%0% 100% Alte activităţi aducătoare de 13%58%29%0% 100% venit Mediul de rezidenţă Rural 34%46%20%0% 100% Urban 22%50%27%0% 100% localităţii şi gradul comună săracă 19%62%19%0% 100%Mărimea de dezvoltare comună mediu dezvoltată 48%40%12%0% 100% comună dezvoltată 32%40%27%0% 100% oraş cu sub 30 mii locuitori 29%55%17%0% 100% oraş de 30 la 99 mii locuitori 18%55%27%0% 100% oraş de la 100 mii la 199 mii 17%54%29%0% 100% locuitori oraş de 200 mii locuitori sau 21%46%33%0% 100% mai mare sat Centru de comună 27%49%25%0% 100%Tip Periferic în comună 45%42%13%1% 100% Tip comună: distanţa medie Distanţa medie (km) 28,532,432,6 de la centrul de comună Abaterea Standard (km) (17,8)(16,9)(13,2) până la cel mai apropiat oraş Regiunea Moldova 23%56%20%0% 100% Muntenia 38%40%22%0% 100% Oltenia 26%51%23%0% 100% Dobrogea 25%45%27%2% 100% Ardeal 23%52%24%1% 100% Banat-Crişana-Maramureş-Oaş31%45%24%0% 100% Bucureşti 22%44%34%0% 100% de bunuri de uz 0 59%31%10%0% 100%Numărul îndelungat deţinute dintre 1 40%46%14%0% 100% următoarele: frigider, 2 33%46%21%0% 100% aspirator, maşină de spălat, 3 24%50%24%1% 100% computer, aer condiţionat, 4 14%55%30%0% 100% cuptor cu microunde 5 12%53%35%0% 100% 6 7%53%40%0% 100% locuinţei (numărul 0 38%44%17%0% 100%Calitatea dotărilor deţinute dintre 1 37%41%20%1% 100% următoarele: apă rece 2 19%57%25%0% 100% curentă, baie sau duş, 3 23%55%22%0% 100% toaleta cu apă, apă caldă 4 12%54%34%0% 100% curentă, încălzire centrală 5 21%50%29%1% 100% sau electrică) 17 CAPITALUL SOCIAL CA PREMISĂ A DEZVOLTĂRII DURABILE 101 (continuare Tabel B) ce clasă socială Clasa de sus 0%20%80%0% 100%Din consideraţi că faceţi parte? Clasa de mijloc 16%50%34%1% 100% Clasa muncitoare 25%51%24%0% 100% Ţărănimea 48%42%10%0% 100% NS/NR 21%63%16%0% 100% * sunt doar 16 patroni în eşantion. Rezultatele pentru acest grup social trebuie interpretate cu foarte mare prudenţă. Tabelul C Încrederea generalizată în funcţie de grupul social În general sunteţi de părere că se poate avea încredere în oameni? % În cei mai mulţi În cei mai mulţi nu NS/NR Total poţi avea încrederepoţi avea încredere Sexul Masculin 37 63 1 100 subiectului Feminin 35 65 0 100 Vârsta (ani 18–29 34 66 0 100 împliniţi) 30–39 28 72 0 100 40–49 38 61 1 100 50–59 38 62 0 100 60–69 45 54 1 100 70–79 30 68 2 100 Număr 1 39 61 0 100 membri în 2 36 63 0 100 gospodărie 3 36 64 1 100 4 33 67 0 100 5 35 65 0 100 6 sau mai mulţi 37 62 1 100 Naţionalitatea Român 36 64 0 100 Maghiar 38 60 2 100 Ţigan 19 78 3 100 Pregătirea Fără şcoală 35 63 2 100 şcolară Şcoală generală 39 60 1 100 neterminată Şcoală generală (7–8 29 70 1 100 clase) Şcoală profesională 35 65 0 100 Liceu 35 65 0 100 Scoală postliceală 33 67 0 100 Studii superioare 49 50 1 100 Starea civilă Necăsătorit (nu a 34 66 0 100 fost căsătorit niciodată) Căsătorit 36 64 0 100 Divorţat 36% 64% 0% 100% Văduv 38 61 1 100 102 BOGDAN VOICU 18 În general sunteţi de părere că se poate avea încredere în oameni? % În cei mai mulţi În cei mai mulţi nu NS/NR Total poţi avea încrederepoţi avea încredere Statutul Salariat 38 62 0 100 profesional Pe cont propriu 35 65 0 100 Patron* 25 75 0 100 Domeniul de Agricultura 36 63 0 100 activitate Industrie, construcţii 30 70 0 100 Transporturi, 28 73 0 100 telecomunicaţii Comerţ, turism 39 61 0 100 Învăţământ, cultura, 50 50 0 100 cercetare, proiectare Sănătate 40 60 0 100 Altele 40 60 0 100 Pentru a vă Nu 36 64 1 100 spori Am al doilea loc de veniturile, muncă (serviciu faceţi ceva 31 69 0 100 salariat sau activităţi suplimentar? pe cont propriu permanente) Activităţi ocazionale 37 63 0 100 Alte activităţi 38 63 0 100 aducătoare de venit Mediul de Rural 32 68 0 100 rezidenţă Urban 38 61 0 100 Mărimea comună săracă 49 51 0 100 localităţii şi comună mediu 26 73 1 100 gradul de dezvoltată dezvoltare comună dezvoltată 28 71 0 100 oraş cu sub 30 mii 36 64 0 100 locuitori oraş de 30 la 99 mii 42 56 2 100 locuitori oraş de la 100 mii la 30 69 1 100 199 mii locuitori oraş de 200 mii 40 60 0 100 locuitori sau mai mare 19 CAPITALUL SOCIAL CA PREMISĂ A DEZVOLTĂRII DURABILE 103 În general sunteţi de părere că se poate avea încredere în oameni? % În cei mai mulţi În cei mai mulţi nu NS/NR Total poţi avea încrederepoţi avea încredere Tip sat Centru de comună 36% 64% 1% 100% Periferic în comună 26% 74% 0% 100% Tip comună: Distanţa medie (km) 34,7 29,4 29,5 distanţa medie de la centrul de Abaterea Standard (17,0) (16,2) (3,5) comună până (km) la cel mai apropiat oraş regiunea Moldova 36% 64% 0% 100% Muntenia 39% 61% 0% 100% Oltenia 33% 67% 0% 100% Dobrogea 36% 61% 2% 100% Ardeal 35% 65% 0% 100% Banat-Crişana- 33% 65% 2% 100% Maramureş-Oaş Bucureşti 37% 63% 0% 100% Numărul de 0 37% 62% 1% 100% bunuri de uz 1 33% 67% 0% 100% îndelungat 2 25% 74% 1% 100% deţinute 3 39% 61% 0% 100% dintre 4 34% 66% 1% 100% următoarele: 5 41% 58% 1% 100% frigider, aspirator, maşină de spălat, 6 47% 53% 0% 100% computer, aer condiţionat, cuptor cu microunde Calitatea 0 33% 66% 0% 100% locuinţei 1 35% 64% 1% 100% (numărul 2 36% 64% 0% 100% dotărilor 3 29% 69% 2% 100% deţinute 4 37% 63% 0% 100% dintre următoarele: apă rece curentă, baie sau duş, toaleta cu 5 39% 60% 0% 100% apă, apă caldă curentă, încălzire centrală sau electrică) 104 BOGDAN VOICU 20 În general sunteţi de părere că se poate avea încredere în oameni? % În cei mai mulţi În cei mai mulţi nu NS/NR Total poţi avea încrederepoţi avea încredere Din ce clasă Clasa de sus 20% 80% 0% 100% socială Clasa de mijloc 40% 59% 1% 100% consideraţi că Clasa muncitoare 34% 66% 0% 100% faceţi parte? Ţărănimea 34% 66% 1% 100% NS/NR 32% 68% 0% 100% * sunt doar 16 patroni în eşantion. Rezultatele pentru acest grup social trebuie interpretate cu foarte mare prudenţă. BIBLIOGRAFIE 1. Atkinson, A. B., Incomes and the Welfare State: Essays on Britain and Europe, Cambridge, Cambridge University Press, 1996. 2. Beck, U., Risk society: towards a new modernity, London, Sage Publications, 1992. 3. Bourdieu, P., Forms of capital, în John G. Richardson, Handbook of Theory and Research for the Sociology of Education, New York, Greenwood Press, p. 241–258 [prima versiune, în limba franceză, 1980], 1986. 4. Coleman, J., Foundations of Social Theory, Cambridge, Mass., Harvard University Press, 1990. 5. Giddens, A., The consequences of modernity, Stanford, Calif., Stanford University Press, 1990. 6. Giddens, A., The transformation of intimacy: sexuality, love, and eroticism in modern societies, Stanford, Calif., Stanford University Press, 1992. 7. Inglehart, R., Modernization and Post-Modernization. Cultural, Economic and Political Change in 43 Societies, New York, Princeton University Press, 1997. 8. Lyotard, J.-F., Condiţia postmodernă. Raport asupra cunoaşterii, Bucureşti, Editura Babel, [ediţia originală, în limba franceză: 1979], 1993 9. Narayan, D., Bonds and Bridges: Social Capital and Poverty, Washington, World Bank – Poverty Group, 1999. 10. Noica, R., Voicu B., Dezvoltare durabilă, în Pop, L. M., coord., Dicţionar de politici sociale, Bucureşti, Editura Expert, 2002. 11. Pahl, R., Despre prietenie [On friendship], Bucharest, Editura Antet [original English edition: 2000], 2003. 12. Putnam, R., cu Leonardi, R. şi Nanetti, R., Making Democracy Work: Civic Traditions in Modern Italy, New York, Princeton University Press, 1993. 13. Rösener, W., Ţăranii în istoria Europei, Iaşi, Editura Polirom, [ediţia originală, în limba germană: 1993], 2003. 14. Serageldin, I., Cohen, M. A., Leitmann, J., Enabling sustainable community development, Washington, D.C., World Bank, 1995. 15. Smith, D. H., Determinants of Voluntary Association Participation and Volunteering: A Literature Review, „Nonprofit and Voluntary Sector Quarterly”, 23 (3): 243–263, 1994. 16. Voicu, B., Penuria Pseudo-Modernă a Postcomunismului Românesc. Volumul II. Resursele, Iaşi, Expert Projects, 2005. 21 CAPITALUL SOCIAL CA PREMISĂ A DEZVOLTĂRII DURABILE 105 he paper addresses the issue of social relations, as manifestation of the social capital. The aim is to identify those groups, part of the Romanian society, which may be at risk T with regard to the stocks of bridging social capital. Using the Diagnosis of Quality of Life 2006 survey data, three indicators are considered: the frequency of meeting friends, the quality of the relations with family and neighbors, the generalized trust. The study of each of the three indicators contributes to sketching the portrait of those with low sociability, which may be exposed, as argued in the paper, to social marginalization and exclusion. Key words: social capital, development, Romania, Quality of Life Diagnosis. 106 BOGDAN VOICU 22 